
A bizalom és az e-kereskedelem kapcsolatának vizsgálata PLS-SEM modell alkalamzásával

Napjaink bizonytalan gazdasági helyzetében a vásárlók biztonságra törekednek és fokozottan számítanak az e-kereskedelemi ökoszisztémában elérhető biztonságos webáruházakra. Jelen helyzetben tehát kiemelten fontos a fogyasztók bizalmának komplex kutatása.
A kutatás az e-kereskedelem iránti bizalom kialakulását befolyásoló tényezőket vizsgálja faktor elemzéssel, hipotézisek tesztelése strukturális egyenlet modellezéssel (PLS-SEM) és a kapcsolatok részletesebb, regresszió elemzés alkalmazásán keresztül. A vizsgálat tárgyát képezi az e-kereskedelemre fogyasztói oldalról ható online térben való jártasság és kockázatvállalási hajlandóság kapcsolatának vizsgálata, valamint a webáruházak alkalmazott emocionális a racionális tényezők kapcsolatának a vizsgálata.
A kutatás célja meghatározni a bizalom és az online térben való jártasság kapcsolatát, valamint azt, hogy az e-kereskedelem iránti bizalom és az internetes jártasság milyen kapcsolatban áll a webáruházakban alkalmazott bizalom növelő tényezőkkel.
A kutatás elvárt eredményeként létrejött modell segítségével megismerjük az online térben való jártasság és az e-kereskedelem iránti bizalom közötti kapcsolatot, valamint a bizalom és az internetes jártasság hatását a webáruházakban azonosított emocionális (megismerésen alapuló), valamint racionális (tapasztalaton és hatáson alapuló) tényezőkkel kapcsolatban.



